Diari Oficial de la Generalitat Valenciana


Sumari del DOGV 5594, del 07-09-2007 (2007/10670)

RESOLUCIÓ de 25 de juny de 2007, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa per a la nova subestació transformadora de 132/20 kV denominada ST Benicull, al costat del Camí Vell d'Alzira, al terme municipal de Benicull de Xúquer, província de València. Expedient: ATASCT/2006/45.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5594

Data del DOGV
:   07-09-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/10258


Data del document
:   25-06-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Benicull de Xúquer
    * subministrament d'energia elèctrica
    * empresa privada

RESOLUCIÓ de 25 de juny de 2007, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa per a la nova subestació transformadora de 132/20 kV denominada ST Benicull, al costat del Camí Vell d'Alzira, al terme municipal de Benicull de Xúquer, província de València. Expedient: ATASCT/2006/45. [2007/10539]  
Vist l'escrit presentat per Iberdrola Distribución Eléctrica, SAU, amb domicili a l'efecte de notificacions a l'avinguda de Burgos, 8-B, 28135 Madrid, amb data 9 de febrer de 2006 davant del Servici Territorial d'Energia de València, pel qual sol·licita que se li concedisca l'autorització administrativa per a una nova subestació transformadora de 132/20 kV denominada ST Benicull, ubicada al costat del Camí Vell d'Alzira, entre l'autopista AP-7 i el barranc del Duc, a les parcel·les 44 i 149 del polígon núm. 10, al terme municipal de Benicull de Xúquer, província de València. Al mencionat escrit, s'adjuntava l'avantprojecte tècnic de l'esmentada instal·lació, firmat per l'enginyer industrial Sr. Ángel Fernández Álvarez i visat pel Col·legi Oficial d'Enginyers Superiors Industrials de la Comunitat Valenciana a València, amb data 29 de juny de 2005.  
Vist que l'autorització sol·licitada va ser sotmesa a la informació pública prevista en l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i en l'article 4t de la Llei 2/89, de 3 de març, sobre Impacte Ambiental, i va ser publicada en el Diari Oficial de la Comunitat Valenciana del dia 5 de desembre de 2006 i en el Butlletí Oficial de la Província de València de 6 de desembre de 2006.  
D'acord amb la documentació que es troba en l'expedient, no s'han presentat al·legacions a la mencionada sol·licitud.  
Vist que d'acord amb el que preveu l'article 9 del referit Decret 88/2005, de 29 d'abril, es va traslladar a l'Ajuntament de Benicull del Xúquer la separata corresponent a la instal·lació sol·licitada, per afectar béns, instal·lacions, obres o servicis, centres o zones dependents d'eixa administració.  
D'acord amb la documentació que es troba en l'expedient no consta contestació del mencionat Ajuntament.   
Com a documentació complementària a l'anterior i continguda en l'avantprojecte presentat, consta un informe del tècnic municipal de l'Ajuntament de Benicull del Xúquer de data 27 d'octubre de 2004, en el qual es manifesta, pel que fa a la ubicació de la parcel·la, que la esta es considera idònia per a la instal·lació que es projecta.  
Vist l'informe tècnic favorable de data 21 de maig de 2007, emés pel Servici Territorial d'Energia de València i remissió de l'expedient.  
Atés que amb data 17 d'abril de 2007 la secretària autonòmica de Territori i Medi Ambient de la conselleria de Territori i Habitatge va dictar Declaració d'Impacte Ambiental, en la qual estima acceptable, només als efectes ambientals i sense perjuí de la prèvia obtenció de les autoritzacions sectorials que se li apliquen, el projecte de la subestació transformadora de 132/20 kV, ST Benicull, al terme municipal de Benicull de Xúquer, parcel·les 44 i 149 del polígon núm. 10, sempre que este es desenvolupe amb les previsions de l'Avantprojecte, l'Estudi d'Inundabilitat i l'Estudi d'Impacte Ambiental presentats i amb les condicions que s'arrepleguen en la part dispositiva de la present resolució.  
Vist que consta com a antecedent la Resolució de la Direcció General d'Energia de 25 de juny de 2007, per la qual es deixa sense efecte la Resolució de 27 de juliol de 2004, dictada per la Direcció General d'Energia de la conselleria d'Infraestructures i Transport de la Generalitat, per mitjà de la qual s'atorga a Iberdrola Distribución Eléctrica, SAU, l'autorització administrativa de la subestació transformadora de 132/20 kV denominada ST Benicull, ubicada a la partida de Benicull o Càmpings al terme municipal de Polinyà de Xúquer, actualment terme municipal de Benicull de Xúquer, a la província de València i es procedix a l'arxivament de l'expedient corresponent.  
Atés que, d'acord amb l'article 38 del Reial Decret 1955/2000, les instal·lacions l'autorització de les quals se sol·licita constituïxen instal·lacions de distribució elèctrica.  
Vist que Iberdrola Distribución Eléctrica, SAU, està inscrita definitivament en la secció 1ª del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Turisme i Comerç.  
Atés que, d'acord amb l'avantprojecte presentat, la finalitat sol·licitada és satisfer les necessitats de demanda d'energia des de la població d'Alzira fins a la de Sueca, atés l'elevat nivell de càrrega existent, la qual cosa resulta insuficient per a atendre nous subministraments amb garanties de seguretat i regularitat.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i les autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i del Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005 de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés a la Direcció General d'Energia competent per a la resolució del present expedient, d'acord amb el que disposa l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.  
Esta Direcció General d'Energia resol:  
Article únic  
Atorgar a Iberdrola Distribución Eléctrica, SAU, l'autorització administrativa per a la nova subestació transformador 132/20 kV denominada ST Benicull, ubicada al costat del Camí Vell d'Alzira, entre l'autopista AP-7 i el barranc del Duc, a les parcel·les 44 i 149 del polígon núm. 10, al terme municipal de Benicull de Xúquer, província de València, les característiques principals del qual són :  
- Sistema elèctric de 132 kV:   
· Amb una configuració de doble barra tipus interior amb aïllament en SF6 i 6 posicions, corresponents a dos de línia, tres de transformador i l'enllaç de barres.  
· Una transformació dotada amb tres transformadors de potència (l'últim de suport), de relació 132/20 kV i 40 MVA de potència cada un, amb les seues corresponents reactàncies trifàsiques limitadores de presa de terra.  
- Sistema elèctric de 20 kV:   
· Amb una configuració de doble barra tipus interior amb aïllament en SF6 conformat per tres mòduls de cel·les amb un total de quaranta-set posicions, de les quals trenta seran eixides de línia, tres de transformador, dos de servicis auxiliars, tres de mesura, tres d'unió, una de partició, dos d'enllaç de barres i tres de bateries de condensadors. Este sistema es completa amb la dotació de tres bateries.  
- Per a l'alimentació dels equips i servicis propis de la subestació quedaran instal·lats dos transformadors de servicis auxiliars de relació 20/0,380-0,220 kV i 250 kVA de potència cada un.  
- Un edifici on s'ubicaran les cel·les de 132 kV i 20 kV i equips de control, protecció, comunicació i alimentació en BT.   
- Pressupost: 3.255.000 euros.  
La present resolució queda sotmesa a les condicions següents:  
En el termini de sis mesos a partir de la notificació de la present resolució, Iberdrola Distribución Eléctrica, SAU, presentarà en el Servici Territorial d'Energia de València el projecte tècnic d'execució de la subestació transformadora 132/20 kV, per a la seua aprovació, si així procedira. Amb anterioritat a l'acabament del dit termini podrà sol·licitar la seua ampliació per mitjà de sol·licitud motivada davant d'esta Direcció General d'Energia.  
La instal·lació que cal realitzar complirà els reglaments aplicables a este tipus d'instal·lacions, i en particular amb el que establix el Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.  
L'Administració deixarà sense efecte la present resolució en qualsevol moment en què observe l'incompliment de les condicions imposades en esta.  
Condicions d'orde mediambiental establides en la Declaració d'Impacte Ambiental de 17 d'abril de 2007:  
1. Segons s'establix en l'informe de l'Àrea de Planificació i Ordenació del Territori, s'hauran d'adoptar les mesures d'adequació de les infraestructures i de les edificacions previstes en l'Estudi d'Inundabilitat i en el Patricova.  
2. Una vegada efectuada la instal·lació es procedirà a l'arreplegada de material sobrant i el traslladat a l'abocador autoritzat, i a la restauració a l'estat original de les zones afectades, per mitjà de l'aportació de terra vegetal.  
3. Si durant l'execució de les obres es produïra qualsevol troballa arqueològica, el fet s'informarà a la Direcció General de Patrimoni Cultural Valencià de la conselleria de Cultura, Educació i Esport, de forma immediata, i s'adoptaran les mesures pertinents amb vista a la seua protecció i conservació, de conformitat amb el que preveuen els articles 63 i 65 de la Llei 4/1998, d'11 de juny, de la Generalitat Valenciana, del Patrimoni Cultural Valencià.  
4. Respecte a les emissions de camps electromagnètics derivades del funcionament de la ST caldrà ajustar-se a allò que s'ha disposat per la Direcció General de Salut Pública, òrgan competent en la vigilància sanitària de la contaminació electromagnètica, d'acord amb la llei 4/2005, de 17 de juny. En tot cas, estes es mantindran per davall dels límits establits per la Recomanació del Consell de Ministres de Sanitat de la Unió Europea, de 12 de juliol (1999/519/CE), fixats en 5 kV/m per al camp elèctric i 100 µT per al camp magnètic. A la posada en marxa de la ST, es realitzaran mesuraments per a garantir el compliment dels dos límits (camp elèctric i camp magnètic), i els resultats dels quals s'incorporaran al programa de Vigilància Ambiental.  
5. A la posada en marxa de la subestació transformadora, es procedirà a mesurar els nivells sonors generats a fi de verificar el compliment de les condicions establides en la legislació vigent, i els resultats s'incorporaran al programa de Vigilància Ambiental.  
6. Qualsevol modificació o ampliació del projecte presentat, com també si es detectara algun impacte ambiental no previst en l'Estudi d'Impacte Ambiental, hauran de ser comunicats a la Secretaria Autonòmica de la conselleria de Territori i Habitatge que establirà, si procedix, l'aplicació de noves condicions.  
7. D'acord amb l'article 4 del Reial Decret Legislatiu 1302/1986, de 28 de juny, modificat per la Llei 9/2006, de 28 d'abril, el promotor haurà de comunicar a l'òrgan ambiental, amb suficient antelació, la data de començament de l'execució de les obres.  
Contra la present resolució, que no posa fi a la via administrativa, es podrà interposar recurs d'alçada davant del secretari autonòmic d'Infraestructures en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 25 de juny de 2007.- El director general d'Energia: Antonio Cejalvo Lapeña.